Lav et referat af nedenstående tekst:

Tekst:
Brandvæsenet har muligvis ikke fået helt styr på en brand i et lille hus på Gunderstedvej ved Lille Ajstrup i Vesthimmerland. Huset, der tilhører en ung mand, brød pludselig i brand onsdag aften ved 19-tiden, da ejerens mor tændte op i brændeovnen. Her var branden ellers blevet slukket, men her til morgen, torsdag, brød huset pludselig i brand igen. Det oplyser vagtchef ved Nordjyllands Politi Poul Fastergaard. - Vi fik en anmeldelse her torsdag morgen fra naboerne, og brandvæsenet er derude. Nu skal vi have undersøgt, om efterslukningen har været i orden, siger Poul Fastergaard. Huset blev totalskadet i branden onsdag og var ubeboeligt. Moren til ejeren, en 47-årig kvinde, fik reddet sig selv ud ved den første brand.

Referat:
Et lille hus på Gunderstedvej i Lille Ajstrup er nået at bryde i brand i to omgange - først onsdag aften og igen torsdag morgen.